**Az Örökkévalóság megörökítése: a jeruzsálemi örmény fotográfia a 19. és 20. században**

A fotókiállítás megtekinthető: 2024. szeptember 20 – 2024. október 8.

Magyar Képzőművészeti Egyetem, Aula

1062 Budapest, Andrássy út 69-71.

* Megnyitó: 2024. szeptember 20., péntek, 18.00 óra
* Diana Ghazaryan, a kiállítás kurátorának angol nyelvű tárlatvezetése: 2024. szeptember 30., hétfő.

A Magyar Képzőművészeti Egyetem, a Pázmány Péter Katolikus Egyetem Armenológiai Tanszéke és a lipcsei Leibniz Intézet (GWZO) közös kiállítást rendez a jeruzsálemi örmények gazdag fotográfiai örökségéből.

Az Örökkévalóság megörökítése: a jeruzsálemi örmény fotográfia a 19. és 20. században tárlat bemutatja a jeruzsálemi örmény diaszpóra fotóművészetét, az örmény fotósok lencséin keresztül egy vizuális zarándoklatra hívja a látogatókat.

Az Örökkévalóság megörökítése: a jeruzsálemi örmény fotográfia a 19. és 20. században kiállítás archív fotóin láthatjuk, hogy több mint egy évszázaddal ezelőtt, hogyan éltek Jeruzsálemben a szentéletű emberek, hogyan kötődtek spirituálisan az örmény diaszpóra közösségeihez. A jeruzsálemi örmény fotográfia a szakrális és a világi élet szimbiózisa, a kiállítás fotóin nyomon követhetjük a városi és a természeti környezetet, az embereket, a viseletüket, a szokásaikat, a vallási rituálékat és a világi tevékenységeket is. Az Örökkévalóság megörökítése: a jeruzsálemi örmény fotográfia a 19. és 20. században kiállítás amellett, hogy bemutatja a jeruzsálemi örmény diaszpóra fotóművészetét, egy fontos kulturális közösségi esemény is Budapesten az örmény-magyar kapcsolatok tekintetében.

A régióban az örmények története a Kr. u. IV. században kezdődött, amikor az örmények elkezdték zarándoklataikat a jeruzsálemi keresztény szent helyekhez. A VII. századra az örmény keresztényeknek már püspökük is volt Jeruzsálemben. Az óvárosban, a patriarchátus mellett, a mai napig megtalálható a híres örmény negyed, a világi hívők közössége, akik az egyházzal közösen, de saját kulturális és politikai szervezetekkel, egy igen sokszínű örmény diaszpórát alkotnak a szent városban.

A Szentföld megörökítését a nyugati világ fényképészei kezdték el, nem sokkal a fényképezés 1839-es feltalálását követően. Jeruzsálemben az első helyi fotográfus Yessayi Garabedian örmény pátriáka volt, aki az 1860-as években fiatalokat is tanított a fotózás művészetére. Az ő tanítványa volt Garabed Krikorian, az első jeruzsálemi fotóstúdió tulajdonosa. Krikorian tanítványa pedig a libanoni gyökerekkel rendelkező Khalil Raadot, akit az első arab fotográfusnak tekintenek Palesztinában.

Az Örökkévalóság megörökítése: a jeruzsálemi örmény fotográfia a 19. és 20. században kiállítás anyagát a jereváni Örmény Népirtás Intézet Múzeum, a washingtoni Congress Library, a párizsi Nubar Könyvtár, a bostoni Project Save Photograph Archive és a lisszaboni Gulbenkian Archívum bocsátotta rendelkezésre.

A kiállítás szeptember 20., pénteki megnyitóját követően, szeptember 21-én, szombaton, a Magyar Képzőművészeti Egyetemen egy angol nyelvű nemzetközi szimpoziumra is sor kerül. A szimpozium a jeruzsálemi örmény fotográfiai örökségre összpontosítva elkalauzol Jeruzsálem kora újkori oszmán és modern közel-keleti történeti és társadalmi kontextusába. A szimpóziumon többek között magyar, örmény, amerikai, görög és katari tudósok tartanak eladást.

A kiállítás kurátora és a szimpózium szervezője Diana Ghazaryan, a Pázmány Péter Katolikus Egyetem Armenológiai Tanszékének doktorandusza.

A kiállítást a Calouste Gulbenkian Alapítvány (Lisszabon) és a Leibniz Intézet (Lipcse) támogatja.

Nagy felbontású fotók letölthetők:

Credit: Forrás: Magyar Képzőművészeti Egyetem

<https://www.mke.hu/res/az_orokkevalosag_megorokitese.zip>

**Kontakt:**

Kubik Elvira rektori kommunikációs főtanácsadó, MKE

iroda@kubikelvira.com